การมีเลือดออกทางทวานหนักเยอะเหมือนประจำเดือนแต่ไม่ได้ออกมาตอนถ่ายหนักเป็นเพราะสาเหตุใดคะ
สวัสดีค่ะ อาการมีเลือดออกทางทวารหนัก หรือมีถ่ายเป็นเลือด สาเหตุที่พบได้บ่อย คือ1. ริดสีดวงทวารชนิดภายใน เป็นสาเหตุที่พบได้บ่อย เกิดจากการโป่งพองของหลอดเลือดดำที่ทวารหนัก เมื่อออกแรงเบ่ง หรืออุจจาระแข็งครูดกับหลอดเลือด หลอดเลือดก็จะแตกออกทำให้มีเลือดออก โดยจะเป็นเลือดสีแดงสดหยดออกมาพร้อมกับอุจจาระหรือหลังถ่ายอุจจาระ บางรายเลือดอาจมีปริมาณมากได้ โดยอาจไม่ได้ออกมาพร้อมกับการถ่ายอุจจาระก็ได้2. แผลปริขอบทวารหนัก เกิดจากก้อนอุจจาระที่ใหญ่ หรือแข็ง แล้วไปครูดกับเยื่อบุของทวารหนัก ทำให้เกิดเป็นแผล และมีเลือดออก แต่เลือดจะมีปริมาณไม่มาก มักออกมาแค่ติดกระดาษที่ใช้เช็ดก้น และมีอาการปวดหรือเจ็บรูทวารหนักร่วมด้วยส่วนสาเหตุอื่นๆ นั้นพบได้น้อย ได้แก่- ทวารหนักและไส้ตรงอักเสบ ลำไส้ใหญ่อักเสบเรื้อรัง- ภาวะลำไส้ขาดเลือด- มีเลือดออกจากหลอดอาหารหรือกระเพาะอาหารที่มีแผลหรือเส้นเลือดโป่งพอง- มีติ่งเนื้อหรือก้อนเนื้อในลำไส้ใหญ่ มะเร็งลำไส้ใหญ่หากมีประวัติการมีท้องผูกบ่อยๆ หรือมักใช้แรงเบ่งถ่ายอุจจาระ หรือชอบนั่งถ่ายอุจจาระนาน หรือเป็นคนมีน้ำหนักตัวมาก หรือเคยคลอดลูกหลายคน ก็น่าจะเป็นริดสีดวงทวารได้ แต่หากไม่เคยมีประวัติเหล่านี้ ก็ควรไปพบแพทย์เพื่อตรวจหาสาเหตุและรักษาค่ะ